

R E P U B L I K A H R V A T S K A

VUKOVARSKO-SRIJEMSKA ŽUPANIJA

 

 **OPĆINA TOMPOJEVCI**

 A. G. Matoša 9, 32238 Tompojevci

**OPĆINSKI NAČELNIK**

KLASA: 363-01/22-01/05

URBROJ: 2196-26-03-22-1

Tompojevci, 21.12.2022.

 Na temelju članka 48. Statuta Općine Tompojevci (“Službeni vjesnik” Vukovarsko-srijemske županije broj 04/21, i 19/22) i članka 66. Zakona o komunalnom gospodarstvu (“Narodne novine” broj 68/18, 110/18, 32/20, dalje u tekstu: Zakon) Općinski načelnik Općine Tompojevci, donosi:

**ANALIZU I VREDNOVANJE UČINAKA UPRAVLJANJA I KORIŠTENJA**

**KOMUNALNE INFRASTRUKTURE**

1. **UVOD**

Analiza i vrednovanje učinaka upravljanja i korištenja komunalne infrastrukture na području Općine Tompojevci podrazumijeva analiziranje postojeće situacije u načinu upravljanja i korištenja komunalne infrastrukture radi utvrđivanja učinkovitosti upravljanja, utvrđivanja i rješavanja problema u vezi s upravljanjem i korištenjem, utvrđivanja utjecaja upravljanja na lokalnu zajednicu te utvrđivanja načina na koji se upravljanje komunalnom infrastrukturom može unaprijediti.

1. **ANALIZA I VREDNOVANJE UČINAKA UPRAVLJANJA I KORIŠTENJA KOMUNALNE INFRASTRUKTURE I KRITERIJI I POKAZATELJI UČINKOVITOSTI UPRAVLJANJA I KORIŠTENJA KOMUNALNE INFRASTRUKTURE NA PODRUČJU OPĆINE TOMPOJEVCI.**

|  |  |  |  |  |  |  |
| --- | --- | --- | --- | --- | --- | --- |
| **Red.br.** | **Naziv komunalne infrastrukture** | **Korištenje****komunalne infrastrukture** | **Učinkovitost upravljanja** | **Stanje i potrebno** **poboljšanje** | **Utjecaj na lokalnu zajednicu** | **Kriteriji i pokazatelji učinkovitosti** |
| 1. | Nerazvrstane ceste | Za promet motornih vozila | Učinkovito | Sukladno financijskim mogućnostima Općine i po potrebi poduzimaju se potrebne mjere redovnog i zimskog održavanja. Nerazvrstane ceste trenutno su u dobrom stanju i sve su prohodne. | Sigurnost prometa, tehnička ispravnost prometnica i uporabljivost prometnica. | Izgradnja novih, rekonstrukcija i sanacija postojećih prometnica.Uređenje poljskih puteva.Broj izrađenih projekata, izvedenih radova na prometnicama. |
| 2. | Javne prometne površine na kojima nije dopušten promet motornih vozila  | Za kretanje pješaka | Učinkovito  | Na području općine postoje pješačke staze koje se redovno održavaju, ali se i dodatno ulaže u izgradnju novih.Zadovoljavajuća je prilagođenost javnih površina osobama s posebnim potrebama i invaliditetom.  | Osiguranje tehničkih uvjeta za promet pješaka | Izgradnja novih, sanacija i redovno održavanje postojećih pješačkih staza.Broj projektiranih i izgrađenih pješačkih staza.Broj izvedenih radova. |
| 3. | Javne zelene površine | Uređenje naselja | Učinkovito | Na području općine postoje parkovi, stabla, travnjaci, dječja igrališta i druge javne zelene površine koje se redovno održavaju. Zadovoljavajući je udio javnih zelenih površina u ukupnoj površini općine.Postojeće je potrebno održavati, unaprjeđivati i krajobrazno uljepšavati. | Ugodan boravak stanovnika i posjetitelja. | Košnja i održavanje javnih zelenih površina.Zamjena i popravak dotrajale opreme. Sadnja cvijeća, drveća i zelenog raslinja.Orezivanje postojećeg zelenila i održavanje travnjaka i cvjetnjaka po naseljima.Broj košnji.Broj izvedenih radova, izgrađenih dječjih igrališta, zasađenih nasada i novouređenih zelenih površina. |
| 4. | Građevine, uređaji i predmeti javne namjene | Javna namjena lokalnog značaja | Učinkovito | Na području općine postoje razne građevine, uređaji i predmeti javne namjene lokalnog značaja (autobusne nadstrešnice, spomenici i vjerska obilježja te građevine, uređaji i predmeti namijenjeni prikupljanju otpada). Građevine i uređaji javne namjene su u dobrom stanju i redovito održavani | Sigurnost korištenja objekata i naprava. | Redovito održavanje i kontrola građevina i uređaja javne namjene, po potrebi postavljanja novih ili zamjena dotrajalih ili uništenih postojećih uređaja.Broj nadzora ili pregleda građevina i uređaja javne namjene.Broj izvedenih radova održavanja ili zamjena i dopuna, odnosno postavljanje novih uređaja na javnim mjestima |
| 5. | Javna rasvjeta | Osvjetljivanje ulica i drugih javnih površina | Učinkovito | Općina kontinuirano ulaže u održavanje i modernizaciju javne rasvjete. Cijelo područje Općine Tompojevci ima izgrađenu modernu LED rasvjetu. | Osiguravaju se osnovni životni uvjeti. | Redovno održavanje javne rasvjeteSklopljen ugovor o redovnom održavanju javne rasvjete |
| 6. | Groblja i krematoriji na grobljima | Ispraćaj i pokop umrlih osoba | Učinkovito | Kako bi se osiguralo učinkovito upravljanje grobljima i pratećim objektima Općina ulaže u njihovu izgradnju, rekonstrukciju, održavanje i opremanje. Općina Tompojevci za sada nema potrebe za dodatnim grobnim mjestima. Sva groblja su lako dostupna mještanima.  | Osigurati uvjete za dostojanstven ispraćaj preminule osobe. | Održavanje groblja redovnom košnjom, izgradnja staza, sječa ili održavanje zelenih nasada, redovni odvoz otpada sgroblja i održavanje mrtvačnicaBroj košnji, broj odvoza otpada,metri izgrađenih staza,broj radova održavanja groblja i mrtvačnica |

1. **ANALIZA OBAVLJANJA KOMUNALNIH DJELATNOSTI NA PODRUČJU OPĆINE TOMPOJEVCI SUKLADNO NAČELIMA PROPISANIMA ZAKONOM O KOMUNALNOM GOSPODARSTVU („Narodne novine“ broj 68/18, 110/18 i 32/20)**

|  |  |  |  |  |  |
| --- | --- | --- | --- | --- | --- |
| **Načelo** | **Kriteriji** | **Učinkovitost** | **Problemi u vezi s obavljanjem komunalne djelatnosti** | **Utjecaj na lokalnu zajednicu** | **Način na koji se obavljanje komunalnih djelatnosti može unaprijediti** |
| **Načelo zaštite javnog interesa** | Komunalna infrastruktura će se na području Općine graditi i održavati sukladno programima građenja i održavanja komunalne infrastrukture. Sukladno Prostornom planu Općine izdavati će se posebni uvjeti građenja. | učinkovito | n/p | Zaštita javnog interesa | I nadalje komunalnu infrastrukturu na području Općine graditi i održavati sukladno programima građenja i održavanja komunalne infrastrukture te izdavati posebne uvjete građenja. |
| **Načelo razmjerne koristi** | Vlasnici građevinskog zemljišta odnosno investitori dužni su pridonositi građenju i održavanju komunalne infrastrukture plaćanjem javnih davanja razmjerno koristi koju stječu korištenjem uređenog građevinskog zemljišta. Prilikom gradnje građevina na području Općine naplaćivati komunalni doprinos te ostvarena sredstva komunalnog doprinosa koristiti za građenje i održavanje komunalne infrastrukture. | učinkovito | n/p | Povećanje razine komunalnog standarda | Provođenje prisilne naplate komunalnog doprinosa u slučaju neplaćanja u rokovima dospijeća.  |
| **Načelo solidarnosti** | Naplaćivati komunalnu naknadu prema zonama opremljenosti komunalne infrastrukture i ostvarena sredstva komunalne naknade koristiti za građenje i održavanje komunalne infrastrukture. | učinkovito | Naplata komunalne naknade | Povećanje razine komunalnog standarda | Provođenje prisilne naplate potraživanja u slučaju neplaćanja komunalne naknade u roku dospijeća. |
| **Načelo javne službe** | Odrediti komunalne djelatnosti na području Općine te obavljanje istih povjeriti trgovačkom društvu u vlasništvu općine, vlastitom pogonu ili putem ugovora drugim pravnim i/ili fizičkim osobama. | učinkovito | n/p | Zaštita interesa korisnika komunalnih usluga | I nadalje povjeravati obavljanje komunalnih djelatnosti sukladno Odluci o komunalnim djelatnostima na području Općine Tompojevci. U slučaju izmjena Zakona o komunalnom gospodarstvu uskladiti Odluku o komunalnim djelatnostima sa Zakonom. |
| **Načelo neprofitnosti** | Komunalne djelatnosti ne obavljaju se radi stjecanja dobiti, već radi osiguravanja isporuke komunalnih usluga korisnicima. Sredstva komunalnog doprinosa i komunalne naknade koristiti za građenje i održavanje komunalne infrastrukture općine.  | učinkovito | n/p | Zaštita interesa korisnika komunalnih usluga | I nadalje utrošiti sva sredstva komunalnog doprinosa i komunalne naknade na izgradnju i održavanje komunalne infrastrukture. |
| **Načelo supsidijarnosti** | Osigurati da se obavljanje komunalnih djelatnosti i isporuka komunalnih usluga obavlja na području cijele Općine odnosno da je dostupno za sve korisnike. | učinkovito | n/p | Dostupnost komunalnih usluga za sve korisnike | I nadalje osigurati dostupnost komunalnih usluga na području cijele Općine Tompojevci |
| **Načelo univerzalnosti i jednakosti pristupa** | Prilikom obavljanja komunalnih djelatnosti i isporuke komunalnih usluga voditi računa da se svim korisnicima pristupa na jednak i ne-diskriminatoran način. | učinkovito | n/p | Zaštita potrošača, jednaki uvjeti za sve potrošače | I nadalje osigurati da se komunalne djelatnosti i isporuke komunalnih usluga obavljaju na jednak i ne-diskriminatoran način. |
| **Načelo prilagodljivosti** | Prilikom donošenja općih akata Općine koji se odnose na komunalne djelatnosti voditi računa da su isti prilagođeni potrebama lokalne zajednice. | učinkovito | n/p | Prilagodba komunalnih djelatnosti potrebama lokalne zajednice | I u daljnjem donošenju općih akata odnosno izmjenama istih komunalne usluge prilagoditi potrebama zajednice |
| **Načelo kontinuiteta obavljanja komunalnih djelatnosti** | Redovno obavljati komunalne djelatnosti na način da se komunalna infrastruktura nalazi u stanju funkcionalne sposobnosti radi ostvarivanja neprekidne isporuke komunalnih usluga te redovno ugovarati obavljanje komunalnih djelatnosti. | učinkovito | n/p | Sprječavanje nastanka štete na komunalnoj infrastrukturi, saniranje kvarova, ispravnost komunalne infrastrukture | Povjeriti obavljanje komunalnih djelatnosti sukladno Zakonu o komunalnom gospodarstvu  |
| **Načelo kakvoće obavljanja komunalnih djelatnosti** | Kontrolirati rad isporučitelja komunalnih usluga, koji je obvezan poštovati standarde kakvoće pružanja komunalnih usluga propisanim posebnim propisima te zaprimati prijave kvarova, pritužbe korisnika na kakvoću komunalnih djelatnosti. | učinkovito | n/p | Zaštita potrošača, kvaliteta isporučenih komunalnih usluga | I nadalje kontrolirati rad isporučitelja komunalnih usluga, zaprimati prijave kvarova i pritužbe građana na kakvoću komunalnih djelatnosti |
| **Načelo ekonomičnosti i učinkovitosti** | Naplata komunalnih usluga vrši se prema cjeniku koji je odobren od strane Općine, odnosno općinskog načelnika, prilikom sklapanja ugovora o obavljanju komunalnih djelatnosti kao jedan od kriterija odabrati najnižu cijenu. | učinkovito | Gospodarska inflacija koja posljedično uzrokuje i rast cijena komunalnih usluga na tržištu | Zaštita potrošača | U proračunu planirati veće rashode za komunalne djelatnosti, i nadalje voditi računa da se komunalne djelatnosti isporučuju na učinkovit, ekonomičan i svrhovit način. |
| **Načelo zaštite korisnika, prostora, okoliša i kulturnih dobara** | Provoditi nadzor nad provođenjem Odluke o komunalnom redu na području Općine, izdavati posebne uvjete građenja sukladno Prostornom planu uređenja Općine. Povećati svjesnost o zaštiti okoliša i prilikom građenja i opremanja komunalnom infrastrukturom.  | učinkovito | n/p | Zaštita korisnika komunalnih usluga, prostora, okoliša i kulturnih dobara na području Općine | - Provoditi nadzor od strane komunalnog redara- izdavati posebne uvjete po zahtjevu stranke. |
| **Načelo sigurnosti** | Prilikom povjeravanja komunalnih djelatnosti obvezati isporučitelja da se obavljanje komunalnih usluga obavlja na siguran način koji ne može štetiti njihovoj imovini, pravima i pravnim interesima. | učinkovito | n/p | Zaštita imovine korisnika komunalnih usluga | I nadalje propisivati obveze isporučitelja na obavljanje komunalnih usluga na siguran način koji ne šteti korisnikovoj imovini, pravima i pravnim interesima |
| **Načelo javnosti** | Prilikom donošenja općih akata vezanih uz komunalno gospodarstvo provesti javna savjetovanja, isporučitelji komunalnih usluga dužni su objaviti na svojim mrežnim stranicama opće uvjete i cjenike komunalnih usluga te omogućiti korisnicima pristup informacijama važnim za isporuku komunalnih usluga. | učinkovito | n/p | Pristup informacijama | I nadalje provoditi javna savjetovanja u svezi općih akata vezanih uz komunalno gospodarstvo, te objavljivati na web stranicama donesene opće akte (općina), opće uvjete i cjenike (isporučitelji komunalnih usluga) |
| **Načelo prihvatljivosti cijene komunalnih usluga** | Cijene komunalnih usluga treba odrediti na način da budu socijalno prihvatljive za stanovništvo te poštovati zaštitu prava potrošača. Općina, odnosno općinski načelnik daje suglasnost na cjenik komunalnih usluga, kao i na svaku njegovu izmjenu. | učinkovito | n/p | Zaštita potrošača, odnosno korisnika komunalnih usluga | Regulirati cijene sukladno potrebama i mogućnostima te obavještavati stanovništvo o promjenama istih |
| **Načelo zaštite ugroženih kategorija građana** | Općina Tompojevci dužna je osigurati isporuku komunalnih usluga ugroženim skupinama stanovništva na svom području uz podmirenje troškova komunalnih usluga iz sredstava proračuna u skladu s posebnim propisima o socijalnoj skrbi. | učinkovito | n/p | Zaštita ugroženih kategorija građana | I nadalje osigurati isporuku komunalnih usluga ugroženim skupinama stanovništva na području Općine Tompojevci  |

1. **ZAKLJUČAK**

Državni ured za reviziju obavio je reviziju učinkovitosti upravljanja komunalnom infrastrukturom u jedinicama lokalne samouprave na području Vukovarsko-srijemske županije u 2019. i 2020.

Općina Tompojevci je postupala prema preporukama nalaza koje je dobila od Revizije i kontinuirano provodila aktivnosti koje se odnose na ažuriranje evidencije komunalne infrastrukture, odnosno na nadopunjavanju evidencije podacima o neevidentiranoj komunalnoj infrastrukturi, na poduzimanju aktivnosti radi upisa komunalne infrastrukture na području Općine u zemljišne knjige i evidentiranje u katastru, na evidentiranju komunalne infrastrukture u knjigovodstvene evidencije te donošenju programa građenja i održavanja komunalne infrastrukture na način da navedeni programi sadrže sve potrebne elemente propisane odredbama Zakona o komunalnom gospodarstvu. Općina je donijela Izmjene Odluke o komunalnim djelatnostima i Odluke o komunalnom doprinosu sukladno preporukama Revizije. Općina planira provesti sve dane preporuke te se kontinuirano radi na poboljšanju učinkovitosti u upravljanju komunalnom infrastrukturom i zadovoljavanju potreba građana koje se odnose na komunalno gospodarstvo.

Ova Analiza objavit će se na mrežnoj stranici Općine Tompojevci [www.opcina-tompojevci.hr](http://www.opcina-tompojevci.hr).

 OPĆINSKI NAČELNIK

 Milan Grubač